**Pasientinformasjon**

**Behandling av muskelknuter i livmoren ved hjelp av embolisering**

Embolisering er en behandlingsmetode hvor blodforsyningen til en muskelknute tettes slik at muskelknuten blir mindre.

Behandlingen utføres ved røntgenavdelingen.

Et tynt rør (kateter) føres via pulsåren i lysken, opp til den blodåren som forsyner livmoren/muskelknuten. Blodåren tettes med partikler.

Dette er en behandlingsmetode som benyttes for behandling av store menstruasjons­blødninger og /eller trykksymptomer fra en forstørret livmor med muskelknuter.

Man kan vente seg at muskelknutene blir redusert i størrelse i løpet av et halvt år. Kraftige menstruasjonsblødninger blir vanligvis redusert etter noen måneder.

Inngrepet anbefales ikke ved framtidig barneønske, da vi vet for lite om konsekvensene av denne behandlingsmetoden i forhold til mulige komplikasjoner i et svangerskap.

 

**Før behandling**

Ved forundersøkelsen «journalopptaket» på Gynekologisk poliklinikk er du blitt informert om behandling. Dersom du bruker medisiner er det viktig at medisinlisten er oppdatert.

I forbindelse med forundersøkelsen tas følgende prøver:

* Celleprøve fra livmorhalsen og livmorhulen
* Bakterieprøve fra livmorhalsen
* MR (magnettomografi) av livmoren og bekkenet (bestilles i forbindelse med konsultasjonen ved gynekologisk poliklinikk)

I tillegg vil en eventuell spiral fjernes.

Blodprøver tas ved innleggelse til behandling

**Behandlingsdagen**

* Du får vanligvis en beroligende tablett og en smertestillende tablett 1 time før behandling.
* I tillegg blir det gitt en engangsdose med antibiotika for å forebygge infeksjon.
* Urinkateter blir innlagt.
* Det blir og innlagt kateter for epiduralbedøvelse ved anestesiavdelingen.

**Komplikasjoner under behandlingen**
I forbindelse med innleggelse av kateteret i lysken kan det oppstå blødning.

**Etter hjemkomst**

De aller fleste vil trenge smertestillende tabletter i opptil en uke etter behandlingen pga. menstruasjonslignende ubehag. Samtidig kan det komme litt blødning, utflod og feber.

Du vil bli sykmeldt i 10-14 dager.

 **Komplikasjoner**Infeksjon kan nødvendiggjøre fjerning av livmoren, men dette er svært sjelden (1 av 100).
Ta kontakt ved feber over 38,0 grader,vedkraftige smerter i underliveteller ved illeluktende utflod.
En sjelden gang kan en miste menstruasjonen og komme i overgangsalderen (1 av 100).

Kontakt Gynekologisk avdeling 4AC på nr. **51 51 87 77**

# **Kontroll - oppfølging**

* Blodprøver (infeksjonsprøver) tas etter 2 uker hos fastlege eller på sykehuset.
* Hvis behandlingen ikke har hatt god nok effekt etter 6 måneder, kan legen din henvise deg på nytt.

**Velkommen til Kvinneklinikken**

Stavanger universitetssjukehus

[Siter kilden din her.]

Kvinneklinikken SUS, desember 2022
[www.sus.no/kvinneklinkken](http://www.sus.no/kvinneklinkken)